ddrg/super_eurlex huggingface dataset:
b)

Punktide 71 ja 72 vahele lisatakse järgmine punkt 71.1: „71.1 Momordica charantia L. viljad ex 0709 99 90 Honduras, Mehhiko, Sri Lanka ja Tai Ametlik kinnitus, et a) viljad on pärit piirkonnast, mille päritoluriigi taimekaitseorganisatsioon on vastavalt asjakohastele rahvusvahelistele fütosanitaarmeetmete standarditele deklareerinud vabaks kahjustajast Thrips palmi Karny ja mille nimi on märgitud fütosanitaarsertifikaadile, tingimusel et asjaomase kolmanda riigi taimekaitseorganisatsioon on sellest taimekahjustajast vabast staatusest eelnevalt kirjalikult komisjonile teatanud, või b) viljad on pärit tootmisüksusest, mis on füüsiliselt kaitstud kahjustaja Thrips palmi Karny eest ning on vahetult enne eksporti tunnistatud rahvusvahelise standardi ISPM31 (1) kohaselt määratletud representatiivse proovi ametlikul kontrollimisel vabaks sellest taimekahjustajast ja/või selle sümptomitest, ning viljad on käideldud ja pakendatud viisil, millega välditakse saastumist kahjustajaga Thrips Palmi Karny pärast tootmisüksusest lahkumist, ja teave jälgitavuse kohta on märgitud fütosanitaarsertifikaadile või c) viljad on toodetud tõhusa süsteemse lähenemisviisi kohaselt, millega tagatakse, et need on vabad kahjustajast Thrips palmi Karny, ja mis hõlmab vähemalt kõigi järgmiste nõuete täitmist: i) tootmisüksus: — on varustatud kleeppüünistega kahjustaja Thrips palmi Karny avastamiseks kogu tootmistsükli jooksul, — on kogu tootmistsükli jooksul läbinud vähemalt kolm korda nädalas tehtud kontrollid ja tunnistatud vabaks probleemsest taimekahjustajast ja/või selle sümptomitest; kahjustaja Thrips palmi Karny esinemise kahtluse korral on tehtud asjakohane töötlus, tagamaks et seda taimekahjustajat ei esine, — on läbinud tõhusa umbrohutõrje, et kõrvaldada kahjustaja Thrips palmi Karny alternatiivsed peremeestaimed, ning ii) viljadele on tehtud kahjustaja Thrips palmi Karny vastu tõhusat kultuurilist tõrjet ja asjaomase kolmanda riigi taimekaitseorganisatsioon on sellest tõrjest eelnevalt kirjalikult komisjonile teatanud ning iii) koristatud viljad on: — käideldud ja transporditud pakendamiskohtadesse viisil, millega välditakse saastumist pärast tootmisüksusest lahkumist, — harjatud ja pestud desinfektsioonivahendit sisaldava veega, tagamaks et need on vabad kahjustaja Thrips palmi Karny vastsetest või täiskasvanud isenditest, — käideldud ja pakendatud viisil, millega välditakse saastumist pärast pakendamiskohast lahkumist, — vahetult enne eksporti tunnistatud rahvusvahelise standardi ISPM31 kohaselt määratletud representatiivse proovi ametlikul kontrollimisel vabaks kahjustaja Thrips palmi Karny sümptomitest, iv) teave jälgitavuse kohta on märgitud fütosanitaarsertifikaadile.
(1)

Komisjoni määruse (EL) nr 1178/2011 (2) rootsikeelses versioonis on I lisa (FCL-osa) A-alajao punktis FCL.010 viga, sest ühe selles punktis määratletud mõiste puhul on kasutatud vale terminit. See viga mõjutab asjaomast mõistet sisaldavate sätete sisu.
(12)

Tuleks luua uus ajutine hoidla, mis võimaldab tõendite säilitamist, analüüsimist ja hoiustamist genotsiidi, inimsusvastaste kuritegude, sõjakuritegude ja nendega seotud kuritegude kohta. Kuna selliste tõendite hoiustamise vajadus on kiireloomuline, peab Eurojust need hoiustama väljaspool määruse (EL) 2018/1727 artikli 23 alusel loodud kohtuasjade haldamise süsteemi asuvas automatiseeritud andmehaldus- ja andmehoiuvahendis (edaspidi „automatiseeritud andmehaldus- ja andmehoiuvahend“). Euroopa Parlamendi ja nõukogu määruse ettepanek, millega muudetakse Euroopa Parlamendi ja nõukogu määrust (EL) 2018/1727 ning nõukogu otsust 2005/671/JSK terrorismijuhtumeid käsitleva digitaalse teabevahetuse osas, sisaldab sätteid uue kohtuasjade haldamise süsteemi loomise kohta. Automatiseeritud andmehaldus- ja andmehoiuvahendis ajutiselt töödeldud operatiivsed andmed tuleks integreerida uude kohtuasjade haldamise süsteemi, kui see on loodud. Euroopa Parlamendi ja nõukogu määruse (EL) 2018/1725 (3) IX peatükis sätestatud üldnorme tuleks kohaldada ilma, et see piiraks määruses (EL) 2018/1727 sätestatud andmekaitse erinormide kohaldamist.
„3.

Hurras AL-DIN (HaD) (teise nimega Hurras al-Deen, Huras-al-Din, Guardians of Religion, Tanzim Hurras Al-Din, Tandhim Hurras Al-Deen, Sham Al-Ribat, Al-Qaida in Syria, AQ-S).“
(3)

Delegeeritud määrus (EL) 2021/1160 põhineb ühisel soovitusel, mille esitasid 19. oktoobril 2020 Belgia, Taani, Saksamaa, Prantsusmaa, Madalmaad ja Rootsi (edaspidi „Scheveningeni töörühm“), kellel on otsene huvi kalavarude majandamiseks Põhjamerel. Ühise soovituse punktis 3.1.2 eristatakse konkreetselt ankurdatud põhjanoota, millega hiivatakse püügivahend ajal, mil laev on ankrus (püük ankurdatud põhjanoodaga), ning ankurdamata põhjanootasid, mis kinnitab seda, et liikmesriigid kavatsesid taotletud erandit kohaldada üksnes ankurdatud põhjanootade suhtes.
(4)

Pärast delegeeritud määruse (EL) nr 1062/2014 artikli 16 lõike 4 kohast deklaratsioonide saamist avaldas kemikaaliamet kutse, mille kohaselt võivad huvitatud isikud teatada tooteliigis 19 kasutatavatest toimeainetest, mille puhul on kohaldatud komisjoni määruse (EÜ) nr 1451/2007 (3) artiklis 6 toidu ja sööda kohta sätestatud erandit. Delegeeritud määruse (EL) nr 1062/2014 artikli 16 lõike 5 kohaselt esitati kaks teatist, mis käsitlesid tooteliigis 19 kasutamiseks ettenähtud maapähklivõid ja brändit, ning kemikaaliamet leidis, et need on kooskõlas kõnealuse määruse artikli 17 lõikega 2. Seepärast tuleks nimetatud toimeained kanda kõnealuse määruse II lisasse vastavalt selle määruse artiklile 18.
(4)

Kuna toimeaine heptamaloksüloglükaani hindamine on taotlejast sõltumatutel põhjustel hilinenud, aegub selle toimeaine heakskiit tõenäoliselt enne heakskiidu pikendamist käsitleva otsuse vastuvõtmist. Seepärast on vaja pikendada selle heakskiidu kehtivusaega, et anda hindamiseks vajalikku aega.
KOMISJONI MÄÄRUS (EL) 2022/813,

20. mai 2022,

millega Portugali lipu all sõitvatele rannalähedase püügi laevadele kehtestatakse hariliku tuuni püügi keeld konkreetsetes saarestikes

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 36 lõiget 2,

ning arvestades järgmist:

Nõukogu määrusega (EL) 2022/109 (2) on kehtestatud kvoodid 2022. aastaks.

Komisjonile esitatud teabe kohaselt on hariliku tuuni varu püük konkreetsetes saarestikes Portugali lipu all sõitvate või Portugalis registreeritud rannalähedase püügi laevade puhul ammendanud 2022. aastaks eraldatud kvoodi.

Seepärast on vaja keelata nimetatud kalavaru teatav püük,

ON VASTU VÕTNUD KÄESOLEVA MÄÄRUSE:

Artikkel 2

Keelud

Portugali lipu all sõitvatel või Portugalis registreeritud rannalähedase püügi laevadel on keelatud püüda artiklis 1 nimetatud kalavaru alates lisas esitatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.
„(347)

Pärast lõplike järelduste avalikustamist avastas komisjon koostööd tegevate eksportivate tootjate nimekirjas mõningad tehnilised vead, mis parandati. Need vead parandati asjaomaste isikute väljavõttelise uuringu vormis esitatud teabe alusel. Seega jäeti nimekirjast välja Shanghai Foreign Trade (Pudong) Co., Ltd., kes esitas väljavõttelise uuringu teabe oma seotud tootjate Shanghai Rongdun Industry Co., Ltd. ja Shanghai Chunri New Energy Technology Co., Ltd. kohta, ning see asendati vastavate seotud tootjatega. Samamoodi jäeti nimekirjast välja ja asendati seotud tootjaga BSC Corporation – kaupleja, kes ekspordib oma seotud äriühingu Liaocheng BSC Metal Products Co., Ltd toodetavat toodet.“
(1)

Määruses (EL) 2016/429 on sätestatud loomadele või inimestele edasikanduvate taudide ennetamise ja tõrje eeskirjad, sealhulgas liidu tasandil probleemsete loetellu kantud taudide prioriseerimise ja kategoriseerimise eeskirjad. Neid loetellu kantud taudide ennetamise ja tõrje eeskirju kohaldatakse selliste liikide ja liigirühmade suhtes, kellelt sellised loetellu kantud taudid võivad edasi kanduda, sest nad on neile vastuvõtlikud või nende siirutajad. Sellised liigid ja liigirühmad on kantud komisjoni rakendusmääruse (EL) 2018/1882 (2) lisa tabelisse vastavalt määruse (EL) 2016/429 artikli 8 lõikes 2 sätestatud kriteeriumidele. Samuti on need rakendusmääruses (EL) 2018/1882 liigitatud A-, B-, C-, D- või E-kategooria taudideks.
(4)

Teatavad mitteloomse toidu ja sööda saadetised on rakendusmääruse (EL) 2019/1793 kohaselt ametlikust kontrollist vabastatud, kui nende mass ei ületa 30 kg. Selliste saadetiste hulka kuuluvad kaubanäidised, laboriproovid, eksponaadid ja teaduslikeks eesmärkideks ettenähtud saadetised. Rakendusmääruse (EL) 2019/1793 kohaldamisel saadud kogemuste alusel on liikmesriigid teatanud, et teatavatel juhtudel ületab selliste saadetiste mass 30 kg piiri. Kuna sellised saadetised ei ole ette nähtud turule laskmiseks, on selliste saadetiste ametlik kontroll tarbetult koormav. Seepärast tuleks rakendusmääruse (EL) 2019/1793 kohast ametlikust kontrollist vabastamise kaalupiirangut suurendada 50 kg-ni. Lisaks, kui selliste saadetiste mass ületab 50 kg, peaks liikmesriikidel olema võimalik selliseid saadetisi vastu võtta tingimusel, et sihtliikmesriik on andnud eelnevalt loa ja kehtestatud on piisav kontrollikord, millega tagatakse, et saadetisi ei viida turule.
(5)

Selleks et nõuetekohaselt hallata menetlusi, millega komisjon kiidab heaks kaitstud päritolunimetuste ja kaitstud geograafiliste tähiste ning garanteeritud traditsiooniliste toodete tootespetsifikaadis tehtava liidu muudatuse, on vaja töödelda liidu muudatuste heakskiitmise taotlejaid käsitlevaid viiteid. Sama vajadus tekib ka selliste menetluste haldamisel, mille eesmärk on teavitada komisjoni kaitstud päritolunimetuste või kaitstud geograafiliste tähiste tootespetsifikaadis tehtavatest standard- või ajutisest muudatusest seoses asutuse, füüsilise või juriidilise isikuga, kes teatab heakskiidetud standard- või ajutisest muudatusest. Need menetlused on oma olemuselt avalikud. Läbipaistvus on vajalik selleks, et võimaldada ettevõtjate vahelist ausat konkurentsi ning teha avalikult kindlaks nende menetlustega seotud era- ja avaliku sektori majandushuvid. Määruse (EL) nr 1151/2012 artikli 53 kohaselt liidu muudatuse heakskiitmise taotluse esitanud taotlejate rühma nimi tuleb avaldada, et identida üksus, kes on algatanud muutmismenetluse, ning võimaldada võimalikel vastulause esitajatel vaidlustada nende õigustatud huvi. Heakskiidetud standard- või ajutisest muudatusest teavitava asutuse, füüsilise või juriidilise isiku nimi tuleks avaldada, et teha kindlaks, kes vastutab komisjonile muudatusest teatamise ja sellest tulenevalt ka liidus avalikustamise eest. Selleks et isikuandmetega kokkupuudet oleks võimalikult vähe, tuleks nende dokumentide puhul, mida tuleb asjaomaste menetluste käigus esitada, isikuandmete edastamise nõudmist võimalikult palju vältida. Sellest hoolimata võib komisjonil ja liikmesriikidel tekkida vajadus töödelda teavet, mis sisaldab isikuandmeid, näiteks nimesid ja kontaktandmeid. Nõuetekohaselt põhjendatud juhtudel võib olla vaja sellised andmed avalikustada.
2)

„Amir Muhammad Sa’id Abdal-Rahman al-Mawla (algupärases kirjaviisis: أمیر محمد سعید عبد الرحم المولى) (kontrollitud varjunimed a) Abu Ibrahim al-Hashimi al-Qurashi, b) Hajji Abdallah, c) Abu ‘Umar al-Turkmani, d) Abdullah Qardash, e) Abu ‘Abdullah Qardash, f) al-Hajj Abdullah Qardash, g) Hajji Abdullah Al-Afari, h) 'Abdul Amir Muhammad Sa'id Salbi, i) Muhammad Sa'id 'Abd-al-Rahman al-Mawla, j) Amir Muhammad Sa’id ‘Abd-al-Rahman Muhammad al-Mula; kontrollimata varjunimed a) Al-Ustadh, b) Ustadh Ahmad). Sünniaeg: a) 5.10.1976, b) 1.10.1976. Sünnikoht: a) Tall’Afar, Iraak, b) Mosul, Iraak. Kodakondsus: Iraagi. Muu teave: Iraagi ja Levandi Islamiriigi (loetellu kantud kui Al-Qaida in Iraq) juht. Artikli 7d lõike 2 punktis i osutatud kuupäev: 21.5.2020.“ asendatakse järgmisega: „Amir Muhammad Sa’id Abdal-Rahman al-Salbi (algupärases kirjaviisis: أمیر محمد سعید عبد الرحمن السلبي) (kontrollitud varjunimed a) Abu Ibrahim al-Hashimi al-Qurashi, b) Hajji Abdallah, c) Abu ‘Umar al-Turkmani, d) Abdullah Qardash, e) Abu ‘Abdullah Qardash, f) al-Hajj Abdullah Qardash, g) Hajji Abdullah Al-Afari, h) 'Abdul Amir Muhammad Sa'id Salbi, i) Muhammad Sa'id 'Abd-al-Rahman al-Mawla, j) Amir Muhammad Sa’id ‘Abd-al-Rahman Muhammad al-Mula, k) Amir Muhammad Sa'id Abdal-Rahman al-Mawla (varem loetellu kantud selle nimega); kontrollimata varjunimed a) Al-Ustadh, b) Ustadh Ahmad). Sünniaeg: a) 5.10.1976, b) 1.10.1976, c) 6.1.1976. Sünnikoht: a) Tall’Afar, Iraak, b) Mosul, Iraak. Kodakondsus: Iraagi. Riiklik isikukood: 00278640 (välja antud 2.5.2012). Aadress: a) House 110, Street 704, District 704, Tall’Afar, Iraak (endine aadress), b) near Shahid Mazen Mosque and al-Khansa Hospital, Mosul, Iraak (endine aadress), c) Idlib, Süüria Araabia Vabariik. Muu teave: Iraagi ja Levandi Islamiriigi (loetellu kantud kui Al-Qaida in Iraq) juht. Ema nimi: Samira Shareef (سميرة شريف) või Sahra Sharif Abd al-Qader (سهرة شريف عبد القادر). Pikkus 170 cm, parem jalg amputeeritud. Iraagis 2018. aastal välja antud vahistamismäärus. Teadaolevalt surnud 3. veebruaril 2022. Artikli 7d lõike 2 punktis i osutatud kuupäev: 21.5.2020.“
Development Bank of the Republic of Belarus (Valgevene Vabariigi Arengupank)

20. märts 2022
(3)

Need muudatused kuuluvad aluslepingu kohaldamisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõik liikmesriigid kohaldavad neid ühetaoliselt.
(9)

25. juunil 2018 (11) võttis toiduohutusamet vastu teadusliku arvamuse punases fermenteeritud riisis sisalduvate monakoliinide ohutuse kohta. Toiduohutusamet leidis, et laktoonvormis monakoliin K on identne lovastatiiniga, mis on mitme ELis hüperkolesteroleemia raviks kasutada lubatud ravimi toimeaine. Punasest fermenteeritud riisist saadud monakoliin K, mis avaldab mõju vere normaalse LDL-kolesteroolisisalduse säilitamisele, on saadav mitmes toidulisandis, mille soovitatav päevane tarbitav kogus võib olla erinev. Olemasoleva teabe põhjal jõudis toiduohutusamet järeldusele, et punasest fermenteeritud riisist saadud monakoliinide sissevõtmine toidulisanditega võib tuua kaasa monakoliin K-ga kokkupuute mahus, mis on samas vahemikus lovastatiini ravidoosidega. Toiduohutusamet märkis, et punase fermenteeritud riisi kahjuliku toime profiil sarnanes lovastatiini kõrvaltoimete omale. Olles uurinud nelja juhtumiteadete allikat, (12) teatas toiduohutusamet, et kõige rohkem mõjutasid kõrvalnähud esinemissageduse kahanevas järjekorras luid, lihaseid ja sidekudet (sh rabdomüolüüs), maksa, närvisüsteemi, seedetrakti ning nahka ja nahaaluskudet. Toiduohutusamet leidis, et inimestel avaldunud kõrvaltoimete teadetes saadaolev teave loeti piisavaks, et järeldada, et toidulisandina kasutatavad punasest fermenteeritud riisist saadud monakoliinid kujutavad endast olulist ohutusprobleemi, kui nende päevane kasutuskogus on 10 mg. Peale selle leidis toiduohutusamet, et kahe nädala kuni ühe aasta jooksul võetud punasest fermenteeritud riisist saadud monakoliinide nii madala päevase tarbitava koguse kui 3 mg korral teatati üksikutest raske kõrvaltoime juhtudest ning et esinesid rabdomüolüüsi, hepatiidi ja nahahäirete juhud, mis nõudsid haiglaravi.
(4)

Selleks et kehtestada 2022. aastal samasugune kauba tariifne sooduskohtlemine nagu 2021. aasta CNis, on vaja 2022. aasta CNi muuta, et võtta arvesse 2022. aasta HSi muudatusi ja näha ette eraldi alajaotis „puitkiudplaatidest kirstud“.
(85)

Määruse (EÜ) nr 2111/2005 artiklites 5 ja 6 on märgitud, et ohutusele avalduvat mõju arvestades on vaja võtta lisade ajakohastamisega seotud otsused vastu kiiresti ja vajaduse korral viivitamata. Seepärast on tundliku teabe ja reisijate kaitsmiseks vaja, et kõik otsused, millega ajakohastatakse nimekirja lennuettevõtjatest, kelle suhtes kohaldatakse liidu piires tegevuskeeldu või -piiranguid, avaldatakse ja need jõustuvad kohe pärast vastuvõtmist.
2)

Pealkirja „I. Tuuma- või ballistiliste rakettide alastes programmides osalevad isikud ja üksused ning Iraani valitsust toetavad isikud ja üksused“ all asendatakse alapealkirja „B. Üksused“ all esitatud loetelu vastavad kanded järgmiste kannetega: Nimi Identifitseerimisandmed Põhjendus Loetellu kandmise kuupäev „20. Iran Electronics Industries (sealhulgas kõik filiaalid) ja tütarettevõtjad: P. O. Box 18575-365, Tehran, Iran Täielikult MODAFLile kuuluv tütarettevõtja (ja seega AIO, AvIO ja DIO sõsarettevõte). Tema ülesanne on valmistada elektroonikakomponente Iraani relvasüsteemidele. 23.6.2008 b) Iran Communications Industries (ICI) (teise nimega Sanaye Mokhaberat Iran; Iran Communication Industries; Iran Communications Industries Group; Iran Communications Industries Co.) PO Box 19295-4731, Pasdaran Avenue, Tehran, Iran; teine aadress: PO Box 19575-131, 34 Apadana Avenue, Tehran, Iran; teine aadress: Shahid Langary Street, Nobonyad Square Ave, Pasdaran, Tehran Iran Communication Industries, mis on Iran Electronics Industries (ELi poolt loetellu kantud) tütarettevõtja, toodab mitmesuguseid esemeid, sealhulgas sidesüsteeme, lennuelektroonikat, optilisi ja elektro-optilisi seadmeid, mikroelektroonikat, infotehnoloogiat, katse- ja mõõtmisvahendeid, telekommunikatsiooni turvalisuse tagamise seadmeid, elektroonilisi sõjapidamisvahendeid, raketilaskeseadmeid, ning tegeleb radariosade tootmise ja hooldusega. ICI hankis tundlikku materjali Hongkongis asuva tütarettevõtja Hoda Trading kaudu. 26.7.2010 52. Raad Iran (teise nimega Raad Automation Company; Middle East Raad Automation; RAAD Automation Co.; Raad Iran Automation Co.; RAADIRAN; Middle East RAAD Automation Co.; Automasion RAAD Khavar Mianeh; Automation Raad Khavar Mianeh Nabbet Co) Unit 1, No 35, Bouali Sina Sharghi, Chehel Sotoun Street, Fatemi Square, Tehran Äriühing, mis osaleb inverterite hankimises Iraani keelustatud rikastamise programmi jaoks. Raad Iran loodi kontrollisüsteemide tootmiseks ja projekteerimiseks ning pakub inverterite ja programmeeritavate loogiliste kontrollerite müügi ja paigaldamisteenust. 23.5.2011“
Võttes arvesse liidu julgeolekuprobleeme, mis tulenevad tehnoloogia kiirest arengust ja uue tehnoloogia kasutamisest terroristide ja teiste kurjategijate poolt, peavad liikmesriikide pädevad asutused suurendama oma tehnoloogilist võimet kuritegude uurimiseks vajalikke andmeid tuvastada, saada ja analüüsida. Europolil peaks olema võimalik toetada liikmesriike kujunemisjärgus tehnoloogia kasutamisel, uute lähenemisviiside uurimisel ja ühiste tehnoloogiliste lahenduste väljatöötamisel, et Europoli eesmärkidega hõlmatud kuritegusid paremini ennetada ja nende vastu paremini võidelda. Samal ajal peaks Europol tagama, et uue tehnoloogia väljatöötamisel, kasutamisel ja kasutuselevõtmisel juhindutakse läbipaistvuse, selgitatavuse, õigluse ja aruandekohustuse põhimõttest, ei kahjustata põhiõigusi ega -vabadusi ning tagatakse kooskõla liidu õigusega. Selleks peaks Europolil olema võimalik viia käesoleva määrusega hõlmatud küsimustes ellu teadus- ja innovatsiooniprojekte, juhindudes haldusnõukogu poolt teadus- ja innovatsiooniprojektide jaoks siduva dokumendiga kindlaks määratud üldisest kohaldamisalast. Seda dokumenti tuleks vajaduse korral ajakohastada ja see tuleks Euroopa Andmekaitseinspektorile kättesaadavaks teha. Nende projektide puhul peaks olema võimalik isikuandmeid töödelda üksnes juhul, kui teatud tingimused on täidetud, nimelt isikuandmete töötlemine on rangelt vajalik, asjaomase projekti eesmärki ei ole isikustamata andmete, nagu sünteetiliste või anonüümsete andmete kasutamisega võimalik saavutada ning on tagatud põhiõiguste, eelkõige diskrimineerimiskeelu täielik austamine.

Isikuandmete eriliike peaks olema lubatud teadusuuringute ja innovatsiooni tarbeks töödelda üksnes juhul, kui see on rangelt vajalik. Kuna selline töötlemine on tundlik, tuleks kohaldada asjakohaseid täiendavaid kaitsemeetmeid, sealhulgas pseudonümiseerimist. Selleks et vältida algoritmilist kallutatust otsuste tegemisel, peaks Europolil olema lubatud töödelda isikuandmeid, mis ei ole seotud II lisas loetletud andmesubjektide kategooriatega. Europol peaks säilitama logisid kogu töödeldud isikuandmete kohta oma uurimis- ja innovatsiooniprojektide raames, et kontrollida andmetöötluse tulemuste õigsust, ja tegema seda üksnes seni, kuni see on kõnealuseks kontrollimiseks vajalik. Sätted, mis käsitlevad uute vahendite väljatöötamist Europoli poolt, ei tohiks olla õiguslik alus nende kasutamiseks liidu või liikmesriigi tasandil. Selleks et edendada innovatsiooni ning tugevdada uurimis- ja innovatsiooniprojektide koostoimet, on oluline, et Europol tõhustab koostööd liikmesriikide praktikute asjaomaste võrgustikega ja muude liidu ametitega nende vastava pädevuse piires nimetatud valdkonnas ning toetab teisi seotud koostöövorme, nagu sekretariaaditeenuse osutamine ELi sisejulgeoleku innovatsioonikeskusele kui innovatsioonilaborite koostöövõrgustikule.
(1)

Euroopa Parlamendi ja nõukogu määruses (EL) 2016/1628 (3) on kehtestatud olulised sätted väljaspool teid kasutatavate liikurmasinate sisepõlemismootorite gaasiliste saasteainete ja tahkete osakeste heite ja tüübikinnituse kohta ning sellega on antud komisjonile õigus näha delegeeritud õigusaktidega ette teatavad üksikasjalikud tehnilised kirjeldused. Sama määruse artikli 55 lõikega 2 nähti ette, et need volitused on komisjonile delegeeritud viie aasta pikkuseks piiratud ajavahemikuks. Kõnealune ajavahemik lõppes 6. oktoobril 2021. Osa kõnealuseid delegeeritud õigusakte on vaja ajakohastada vastavalt tehnika arengule ja teha muid muudatusi kooskõlas volitustega, sealhulgas seoses delegeeritud õigusaktiga, mis kehtestab kasutusaegset seiret käsitlevad nõuded väljaspool teid kasutatavatele liikurmasinatele paigaldatud sisepõlemismootorite kohta. Kooskõlas volitustega peaks ühtlasi olema võimalik võtta vastu uusi delegeeritud õigusakte. Seetõttu tuleks pikendada komisjoni õigust võtta vastu delegeeritud õigusakte ja sätestada täiendava pikendamise võimalus.
(2)

Komisjoni delegeeritud määruses (EL) 2017/653, (4) mis võeti vastu määruse (EL) nr 1286/2014 artikli 8 lõike 5, artikli 10 lõike 2 ja artikli 13 lõike 5 alusel, on sätestatud põhiteabedokumentide esitusviisi, sisu, läbivaatamise ja muutmise eeskirjad ning selliste dokumentide esitamise nõude täitmise tingimused. Kõnealuse delegeeritud määruse artikli 14 lõikega 2 lubati PRIIPi koostajatel kasutada direktiivi 2009/65/EÜ artiklite 78–81 kohaselt koostatud investorile esitatavat põhiteabedokumenti, et esitada konkreetset teavet kõnealuse delegeeritud määruse artiklite 11–13 kohaldamisel, mitte aga kõnealuses delegeeritud määruses (EL) 2017/653 osutatud põhiteabedokumenti kuni 31. detsembrini 2019, tingimusel et vähemalt üks kõnealuse delegeeritud määruse artikli 14 lõikes 1 osutatud alusinvesteeringute võimalustest on eurofond või muu kui eurofond, nagu on osutatud määruse (EL) nr 1286/2014 artiklis 32. Komisjoni delegeeritud määrusega (EL) 2019/1866 (5) pikendati kõnealuse üleminekukorra kehtivust kuni 31. detsembrini 2021 ning komisjoni delegeeritud määrusega (EL) 2021/2268 (6) muudeti delegeeritud määrust (EL) 2017/653, et pikendada kõnealust üleminekukorda veelgi kuni 30. juunini 2022.
(2)

Guangdong Huachang Aluminium Factory Co., Ltd. (TARICi (3) lisakood C575), äriühing, mille suhtes kohaldatakse valimisse kaasamata koostööd tegevate tootjate suhtes kehtestatud 22,1 % dumpinguvastase tollimaksu määra, teatas 9. juunil 2021 („edaspidi „taotluse esitamise kuupäev“) komisjonile, et ta on muutnud oma nime, mis on nüüd Guangdong Huachang Group Co., Ltd.